वहीं, केंद्रीय मंत्री के खिलाफ एफआईआर दर्ज होने पर आरजेडी नेता तेजस्वी यादव ने मुख्यमंत्री नीतीश कुमार पर हमला बोला है। इस मुद्दे पर ट्वीट करते हुए तेजस्वी यादव ने कहा, ‘गिरिराज सिंह वही मंत्री हैं, जिनके घर से करोड़ों रुपए कैश की बरामदगी हुई थी, मगर इसके बावजूद भी वह ईमानदार हैं। तेजस्वी ने नीतीश कुमार से सवाल पूछा है कि उनकी नाक के नीचे उनके सहयोगी दल भाजपा के वरिष्ठ नेता और केंद्रीय मंत्री गिरिराज सिंह ने गरीबों की दो एकड़ 56 डिसमिल जमीन पर कब्जा कर लिया है, तो ऐसे में क्या वह अब भाजपा के साथ गठबंधन तोड़ेंगे? नीतीश पर तंज कसते हुए तेजस्वी ने पूछा कि क्या अब मुख्यमंत्री अपनी अंतरात्मा की आवाज सुनकर इस्तीफा देंगे?